***РЕЗЮМЕ ЗА ГРАЖДАНИТЕ***

**ОПТТИ през 2020 г.**

Изпълнението на Оперативна програма „Транспорт и транспортна инфраструктура“ продължи устойчиво в условията на изключително динамична среда, свързана с епидемичното разпространение на COVID-19. Отчетната 2020 г. беше изпълнена с много предизвикателства, промени и рискове за изпълнението на ОПТТИ.

Във връзка с разразяването на световната криза, свързана с епидемичното разпространение на COVID-19, през м. август 2020 г. Европейската комисия одобри 4-тото изменение на ОПТТИ. Недоговорен ресурс от бюджета на ПО 2 и ПО 4 бе прехвърлен към ОП „Иновации и конкурентоспособност“ с цел подпомагане на микро, малки и средни предприятия от различни сектори на икономиката

Предвид решаващия етап в изпълнението на програмата, за успешно постигане на заложените цели и във връзка с акумулираното забавяне в железопътния и пътния сектор, през м. октомври 2020 г. бяха предприети действия по 5-тото изменение на ОПТТИ. Решенията за намаляване на обхвата на някои от големите жп и пътни проекти, както и за включването на алтернативни такива по ПО 1 и ПО 2, бяха насочени към осигуряване на възможност за ефективно усвояване на средствата по линия на КФ след 2020 г.

**Бюджет и финансово изпълнение**

Към 31.12.2020 г. 88,88% от финансовия ресурс по ОПТТИ е предоставен под формата на безвъзмездна финансова помощ, което в абсолютно изражение представлява над 1,59 млрд. евро. По ОПТТИ са подадени общо 85 проектни предложения, от които на 60 е предоставена БФП.

Стойността на сключените договори с изпълнители по проектите, допустими за финансиране от програмата, към края на 2020 г. достига почти 1,39 млрд. евро, което е 77,67% от нейния бюджет. При плащанията също се забелязва напредък, като разплатените средства достигат близо 908 млн. евро или 50,78% от ресурса на ОПТТИ, а сертифицираните разходи – над 783 млн. евро или 43,76% от бюджета на оперативната програма.

Въпреки разразяването на световната криза, свързана с епидемичното разпространение на COVID-19 и срещнатите трудности при изпълнението на ОПТТИ, общата цел по програмата за 2020 г. по отношение на правилото „N+3“ бе постигната на 117,38% и не бе реализирана загуба на средства.

**Железопътен транспорт**

Физическото изпълнение на проект **„Пловдив – Бургас, Фаза 2“ е 27%.** Всички основни договори по проекта са сключени, като се очаква дейностите по тях да бъдат завършени до края на 2023 г. В рамките на проекта ще бъде възложено и изпълнението на 24 пътни надлези/подлези.

През 2020 г. бяха сключени и всички основни договори за изпълнението на проект **„Модернизация на жп линия София – Пловдив: жп участък Елин Пелин – Костенец“**, като и по трите обособени позиции проектирането е в ход. С петото изменение на ОПТТИ, се предвижда част от проекта да бъде изпълнен със средства от Програма „Транспортна свързаност“ 2021 – 2027 г.

Значителен напредък бе постигнат при реконструкцията на шестте гарови комплекса - **Искър, Подуяне, Казичене, Карнобат, Стара Загора и Нова Загора**. На 22.12.2020 г. бе открит реконструираният гаров комплекс Подуяне. Гаров комплекс Карнобат е изпълнен на 99%. За гара Казичене са изпълнени 98%, за Искър 75%, за Стара Загора – 15%. През 2020 г. бе сключен и договорът за проектиране и изпълнение на СМР зареконструкцияна гаров комплекс Нова Загора.

**Пътен транспорт**

През отчетната година напреднаха строителните дейности при изпълнението на **Лот 3.1 на АМ „Струма“**. Към края на 2020 г. физическият напредък за участък „Благоевград – Крупник“ е 74%.

Строителството на **тунел „Железница“** също се изпълнява с добри темпове, като бяха завършени около 50% от заложените дейности. Очаква се всички СМР по тунел „Железница“да приключат до края на 2022 г.

Предвижда се проектът за изграждане на **АМ „Струма, Лот 3.2”** да бъде завършен в следващия програмен период 2021-2027 г., като в рамките на настоящата програма ще бъдат изпълнени подготвителни дейности, както и екологични и консервационни мерки за смекчаване на негативното въздействие върху съществуващия път Е-79.

**Метро**

**Етап I на линия 3 от Софийското метро**, включващ 8 метростанции и 8 км трасе в участъка „бул. Владимир Вазов – ЦГЧ - ул. Житница“ бе пуснат в експлоатация през м. август 2020 г. като за първи път в страната са внедрени автоматични перонни преградни врати. В рамките на проекта беше изградено метродепо „Земляне“, което ще обслужва целия 3-ти лъч на метрото, бе извършена и доставката на 20 бр. метросъстава Работи се усилено за финализирането и на Етап IІ – участък „ул. Житница – ж.к. Овча купел – Околовръстен път“ на линия 3, като се планира пускане в експлоатация на 24 април 2021 г., след успешно приключване на необходимите тестове и пробни изпитания. С новите 4 станции метрото ще превозва първоначално още около 25-30 000 пътника, а прогнозно в перспектива тяхната бройка ще нарасне на 45 000 пътници дневно.

**Иновации**

В областта на иновациите бяха сключени договорите за разработване и внедряване на интелигентна транспортна система в обхвата на АМ „Тракия“. През 2020 г. успешно приключи изпълнението на проекта за VTMIS-4. В отчетния период приключи и проучването за внедряване на интегрирана информационна система при бедствия и аварии в българския морски район, с което бяха подготвени всички необходими документи за самото разработване и внедряване на системата. По проекта за подобряване на корабоплаването по р. Дунав беше доставена част от драгажната техника, както и бяха подписани договорите за доставка на специализирано плавателно средство за драгиране и за останалото оборудване за осъществяване на тази дейност от ИАППД.

**Социологическо проучване**

През 2020 г. се състоя втората вълна на национално-представително социологическо проучване с цел събиране на актуални данни за познаваемостта и одобрението на ОПТТИ, очакваните ползи от проектите на програмата, както и най-подходящите комуникационни канали. Данните показаха, че ОПТТИ е оперативната програма в България, за която са чували най-много лица – 44,3%. Измежду тях 92% одобряват програмата и посочват проектите в нея като най-важните европейски проекти, изпълнявани в страната.

**Информация и комуникация** [**https://www.eufunds.bg/bg/optti**](https://www.eufunds.bg/bg/optti)

През м. юли 2020 г. бе създаден профил на програмата във Facebook – най-популярната мрежа сред българските потребители според социологическите проучвания.

YouTube каналът на програмата също вече е утвърден сред потребителите, които се интересуват от темата „Транспорт и инфраструктура“ и към края на 2020 г. има 1 800 абоната. През м. май 2020 г. в YouTube канала на ОПТТИ стартира авторската рубрика на УО - „Транспортирай се“, която отразява актуалния напредък по проектите, финансирани по програмата (<https://www.youtube.com/channel/UCreJjfFNa29mi1KMP3pRdUw/videos>).

Към края на 2020 г. платформата Instagram има 280 последователи.

В периода 14 септември – 15 ноември 2020 г. бе проведена успешна медийна кампания за ОПТТИ в печатни медии и онлайн пространството. В кампанията бяха включени над 15 печатни издания - национални и регионални медии, новинарски и бизнес сайтове, електронни пощи, социални мрежи и платформи.

В края на 2020 г. бе проведена и фотоизложба с кадри от проектите на ОПТТИ, като включените в нея пана представляваха съпоставка на избрани архивни снимки с вече изградените по програмата съоръжения и пътища.